Obwoi da Nestroy nåchn Carl Carl sein Tod ois neucha Theatadirekta vom Carltheater freie Haund füa de Auffüahrung ghåbt hättat, is des Weak net gspüit wuan und bis ins 20.xa0Joahrhundat unbekaunnt bliebn. Eascht 1908 håt da Otto Rommel in da Neuen Freien Presse gschriebn, bei da Sichtung vom Nestroy sein Nåchlåss hättat a „zwei vollständig ausgearbeitete, von Nestroy eigenhändig ins Reine geschriebene Stücke“ (Zitat) entdeckt – Genius, Schuster und Marqueur und „Nur keck!“. Da Druck vom gaunzn Text woar in 39xa0Presse-Moagnbladln vom 28.xa0August bis zum 13.xa0Oktoba 1921 (Nr.xa020473–20519) zum Lesn. De Uarauffüahrung håt daunn in ana stoak beoawatn Veaseaun eascht aum 2.xa0Juli 1943 im Weana Burgtheater ståttgfundn, de Musi dazua woa vom Komponistn Hans Lang. Insgesaumt 355-moi is „Nur keck!“ in da Spüizeit 1943/1944 bråcht wuan.